

REPUBLIKA HRVATSKA

ŠIBENSKO-KNINSKA ŽUPANIJA



G R A D Š I B E N I K

Upravni odjel za financije

Šibenik, 28. veljače 2022.

KONSOLIDIRANE BILJEŠKE UZ FINANCIJSKE IZVJEŠTAJE -

ZA RAZDOBLJE I-XII/2021.

Konsolidiranim financijskim izvještajima su obuhvaćeni Proračun Grada Šibenika i sljedeći proračunski korisnici:

* Muzej grada Šibenika,
* Hrvatsko narodno kazalište u Šibeniku,
* Dječji vrtić Šibenska Maslina,
* Dječji vrtić Smilje,
* Gradska knjižnica Juraj Šižgorić,
* Galerija sv. Krševana,
* Javna ustanova Športski objekti,
* Javna vatrogasna postrojba Šibenik,
* Tvrđava kulture Šibenik,
* 9 osnovnih škola na području grada Šibenika,
* Centar za pružanje usluga u zajednica.

Izvještaj o prihodima i rashodima (Obrazac PR-RAS)

U obrascu PR-RAS za razdoblje I-XII/2021. godine ukupni prihodi i primici (AOP 632) su ostvareni u ukupnom iznosu od 340.091.181 kn, što je za 49.369.588 kn više u odnosu na isto razdoblje 2020. godine. Ukupni rashodi i izdaci (AOP 633) su u izvještajnom razdoblju ostvareni u iznosu od 356.459.235 kn, što je za 59.867.874 kn više u odnosu na isto razdoblje 2020. godine. Značajnija odstupanja u odnosu na isto izvještajno razdoblje prethodne godine bilježe se na sljedećim AOP – ima:

1. AOP 003 - Porez i prirez na dohodak – ostvarenje je veće za 7.439.315 kn jer se izmjenama Zakona o financiranju JLP(R)S udio gradova i općina u raspodjeli prihoda od poreza na dohodak povećao s 60% na 74%. Kako je uslijed pandemije korona virusa u 2020. godini Ministarstvo financija Gradu Šibeniku odobrilo beskamatni zajam po osnovi odgođenog poreza i prireza na dohodak, tako je po toj osnovi u 2021. godini evidentirano 49.675 kn uplata poreza na dohodak sukladno Izvješću Fine, dok se razlika od 87.349.094 kn odnosi na uplate poreza i prireza na dohodak u 2021. godini. Prema Uputi Ministarstva financija po prvi puta se evidentiraju uplate poreza i prireza na dohodak po godišnjoj prijavi (AOP 008) sukladno Izvješću Fine, a koje iznose 2.927.783 kn. Povrat poreza i prireza na dohodak po godišnjoj prijavi (AOP 010) iznosi 12.523.312 kn, što umanjeno za uplate poreza i prireza na dohodak po godišnjoj prijavi (AOP 008) ukupno iznosi 9.595.529 kn te je za 1.517.819 kn veći u odnosu na isto izvještajno razdoblje prošle godine. Naime, početkom 2020. godine su stupile na snagu izmjene Zakona o porezu na dohodak koje su se odnosile na porezno rasterećenje rada mladih osoba i to umanjenjem obveze poreza na dohodak za 100 posto za mlade do 25-te godine života, a za 50 posto za mlade od 26-te do 30-te godine života, što se odrazilo u 2021. godini prilikom podnošenja godišnjih prijava poreza na dohodak za 2020. godinu.
2. AOP 018 – Porezi na imovinu – ostvarenje je veće za 2.779.316 kn zbog većeg ostvarenja prihoda od poreza na kuće za odmor (AOP 019) za 449.324 kn i poreza na promet nekretnina (AOP 022) za 2.329.992 kn.
3. AOP 024 – Porezi na robu i usluge – ostvarenje je manje za 49.540 kn zbog manjeg ostvarenja prihoda od poreza na potrošnju (AOP 026) uzrokovanog smanjenjem stope poreza sa 3% na 1,5% u svrhu fiskalnog rasterećenja ugostiteljske djelatnosti u doba pandemije korona virusa.
4. AOP 049 – Pomoći od međunarodnih organizacija te institucija i tijela EU – ostvarenje je manje za 676.086 kn jer su u 2020. godini doznačena sredstva za nabavu mrežne opreme u sklopu projekta WIFI4EU (AOP 051) te za projekte Step up, Kairos i Cities kojih u 2021. godini nije bilo, a koje provodi Grad Šibenik. Od strane proračunskih korisnika, u sklopu ove podvrste prihoda su evidentirane uplate za projekt Emoundergrounds kojeg provodi Tvrđava kulture Šibenik.
5. AOP 055 – Tekuće pomoći proračunu iz drugih proračuna i izvanproračunskim korisnicima – ostvarenje ove skupine prihoda je veće za 2.721.536 kn u odnosu na 2020. godinu najvećim dijelom zbog doznačenih sredstava fiskalnog izravnanja od strane Ministarstva financija koja su se u 2020. godini doznačavala iz raspodjele poreza i prireza na dohodak te evidentirala u okviru podskupine porez i prirez na dohodak (AOP 003). Od mjera fiskalnog izravnanja u 2021. godini je ukupno doznačeno 6.491.491,47 kn, dok su u 2020. godini u okviru ove skupine evidentirane kompenzacijske mjere u iznosu od 3.838.401,42 kn doznačene iz državnog proračuna u visini procijenjenoga gubitka prihoda na temelju povećanja osobnog odbitka sukladno izmjenama propisa kojima je uređeno oporezivanje dohotka, a koji su stupili na snagu 1. siječnja 2020. godine. Također su u sklopu ove skupine prihoda evidentirana doznačena sredstva iz državnog proračuna za projekt Pomoćnika u nastavi kao nacionalni dio sufinanciranja projekta.
6. AOP 057 – Pomoći od izvanproračunskih korisnika - ostvarenje je manje za 701.270 kn zbog uplaćenih sredstava od Fonda za zaštitu okoliša i energetsku učinkovitost u svrhu sufinanciranja troškova građenja hale u sklopu Centra za gospodarenje otpadom Bikarac u 2020. godini (AOP 059). Od strane Hrvatskih voda u 2021. godini uplaćena su sredstva za sufinanciranje troškova revidiranja baze komunalne naknade u iznosu od 273.231 kn. Za proračunske korisnike DV Smilje i OŠ Brodarica uplaćena su sredstva od strane HZZ-a , a koja se odnose na mjeru financiranja pripravnika.
7. AOP 063 – Pomoći proračunskim korisnicima iz proračuna koji im nije nadležan – ostvarenje je veće za 5.865.769 kn najvećim dijelom zbog većih troškova plaća u osnovnim školama, zbog više doznačenih sredstava od strane Ministarstva kulture za provođenje programa u sklopu HNK u Šibeniku, za Stalni postav u sklopu Muzeja grada Šibenika, za održavanje tvrđave Sv. Mihovil i nabave audiovizualne opreme u Kući umjetnosti Arsen.
8. AOP 070 – Tekuće pomoći temeljem prijenosa EU sredstava – ostvarenje u 2021. godini je manje za 3.133.441 kn zbog završetka projekta Fortress Reinvented u 2020. godini pod Muzejom grada Šibenika te priznavanje prihoda iz primljenog predujma u visini nastalih rashoda za projekt Fortitude pod Tvrđavom kulure Šibenik.
9. AOP 071 - Kapitalne pomoći temeljem prijenosa EU sredstava – ostvarenje je ukupno veće za 6.326.623 kn zbog više doznačenih sredstva iz državnog proračuna za sufinanciranje projekata Hrvatski centar koralja Zlarin, Revitalizacija tvrđave sv. Ivan, za izgradnju infrastrukture u Industrijskoj zoni Podi, te za projekt Fortitude u sklopu Tvrđave kulture Šibenik. U odnosu na 2020. godinu manje su ostvareni prihodi u sklopu projekta Centar za nove tehnologije i poduzetništvo Trokut za 3.275.267,43 kn i Fortress Reinvented pod Muzejom grada Šibenika, jer su isti ujedno i završeni u 2020. godini.
10. AOP 086 - Prihodi od nefinancijske imovine – ostvarenje je veće za 2.253.349 kn zbog više ostvarenih prihoda od naknada za koncesije i kocesijska odobrenja na pomorskom dobru (AOP 087) te zakupa poslovnih prostora i javnih površina (AOP 088) kn. Povećanja s osnove zakupa u ukupnom iznosu od 2.223.420 kn su posljedica mjera donesenih od strane Gradskog vijeća kojima je utvrđeno oslobađanje od plaćanja zakupnine i naknade za korištenje javne površine gospodarskim subjektima u svrhu ublažavanja posljedica uslijed pandemije korona virusa u istom izvještajnom razdoblju prošle godine.
11. AOP 102 – Upravne i administrativne pristojbe – ostvarenje je veće za 1.601.306 kn zbog većeg ostvarenja prihoda od gradskih pristojbi (AOP 104) za 480.006 kn te turističke pristojbe za 1.103.314 kn, a što je posljedica pandemije korona virusa u istom izvještajnom razdoblju prošle godine.
12. AOP 112 – Ostali nespomenuti prihodi – ostvarenje je veće za 4.281.960 kn zbog većih prihoda gradskih ustaanova DV Smilje i DV Maslina po osnovi sufinanciranja roditelja u cijeni vrtića i Tvrđave kulture Šibenik po osnovi prihoda od prodaje ulaznica. Manje ostvarenje u odnosu na 2020. godinu bilježe prihodi po osnovi vodnog doprinosa te naknada za isporučenu energiju vjetroelektrana.
13. AOP 115 – Komunalni doprinosi i naknade - ostvareni su za ukupno 1.226.371 kn manje, od čega su prihodi od komunalnog doprinosa ostvareni za 5.584.787 kn manje, dok je prihod od komunalne naknade ostvaren za 4.358.416 kn više.
14. AOP 122 – Prihodi od pruženih usluga – ostvarenje je veće za 988.048 kn najvećim dijelom zbog manje ostvarenih prihoda Tvrđave kulture Šibenik u 2020. godini uzrokovanih pandemijom korona virusa, te manjeg iznosa prihoda od pruženih usluga po osnovi prefakturiranih materijalnih troškova vođenja naplate naknade za uređenje voda, a zbog odgode obveze plaćanja komunalne naknade za nekretnine koje služe u svrhu obavljanja poslovne djelatnosti za vrijeme trajanja epidemije korona virusom.
15. AOP 125 – Kapitalne donacije - ostvarenje je manje za 1.413.260 kn, a najvećim dijelom zbog ostvarenih donacija od trgovačkih društava u 2020. godini u svrhu sufinanciranja radova na sanaciji kolnika u ul. Velimira Škorpika, semaforizacije raskrižja Njivice, ustupanja zemljišta u svrhu gradnje prometnice na Biocima te donacije od financijske institucije u svrhu opremanja dječjeg igrališta za djecu s posebnim potrebama. U 2021. godini od proračunskih korisnika je Gradska knjižnica Juraj Šižgorić ostvarila donaciju uredske opreme od strane Instituta za razvoj i inovativnost mladih.
16. AOP 127 – Povrat kapitalnih pomoći danih trgovačkim društvima i obrtnicima po protestiranim jamstvima – ostvarenje od 150.000,00 kn se odnosi na povrat sredstava po protestiranom jamstvu od strane HNK Šibenik s.d.d..
17. AOP 148 – Plaće (bruto) – ostvarenje plaća je ukupno veće za 7.932.221 kn. Najznačajnije povećanje bilježe osnovne škole zbog povećanja osnovice plaće zaposlenih u javnim službama te ustanove predškolskog odgoja DV Smilje i DV Maslina zbog djelomične obustave rada u 2020. godini uzrokovane epidemijom korona virusa. Grad Šibenik bilježi povećanje u iznosu od 895.259 kn najvećim dijelom zbog povratka pet djelatnica s porodiljnog dopusta, zapošljavanja tri nova djelatnika te povećanja koeficijenta za djelatnike koji su zbog dužine staža upali u veći klasifikacijski rang.
18. AOP 153 – Ostali rashodi za zaposlene su veći za 1.672.732 kn zbog većeg broja isplaćenih jubilarnih naknada, otpremnina te regresa uoči korištenja godišnjeg odmora kojeg u 2020. godini nije bilo.
19. AOP 164 – Rashodi za materijal i energiju – ostvarenje je za 1.684.253 kn veće najvećim dijelom zbog većih troškova električne energije te namirnica za potrebe dječjih vrtića.
20. AOP 172 – Rashodi za usluge bilježe povećanje od 8.824.805 kn zbog većih troškova poštarine, javnog prijevoza, usluga tekućeg i investicijskog održavanja nerazvrstanih cesta, javnih površina, javne rasvjete, plaža i obala, gradske imovine, intelektualnih usluga te usluga promidžbe i informiranja u svrhu provođenja lokalnih izbora te EU projekata. Sukladno Okružnici Ministarstva financija javna usluga komunalnog prijevoza putnika evidentirana je na osnovnom računu 32319 - Ostale usluge za komunikaciju i prijevoz u iznosu od 2.756.250 kn, dok se u prethodnim godinama evidentirala na računu 35221 – Subvencije trgovačkom društvima izvan javnog sektora. Oporavkom kulturnog sektora, odnosno produkcijom prolongiranih programa iz 2020. godine značajnije povećanje troškova intelektualnih usluga bilježe Tvrđava kulture Šibenik i Hrvatsko narodno kazalište u Šibeniku.
21. AOP 183 – Ostali nespomenuti rashodi poslovanja – u oviru ove podskupine u 2020. godini su se evidentirala sufinanciranja privatnih vrtića (AOP 190) u iznosu od 6.966.000 kn, međutim u 2021. godini sukladno Uputi Ministarstva financija iste je bilo nužno evidentirati u okviru skupine 35 subvencije u iznosu od 6.955.200 kn. Naknade za rad predstavničkih i izvršnih tijela, povjerenstva i slično bilježe smanjenje od 266.065 kn jer je izmjenama Zakona o lokalnoj i područnoj (regionalnoj) samoupravi ("Narodne novine" br. 144/20) utvrđen maksimalan iznos naknada koji se može odrediti za rad u predstavničkom tijelu i radnim tijelima predstavničkog tijela, a određuje se u neto iznosu po članu predstavničkog tijela tako da ukupna godišnja neto naknada po članu predstavničkog tijela ne smije iznositi više od 12.000,00 kn u gradu s više od 35.000 do 60.000 stanovnika. Gradsko vijeće Grada Šibenika je temeljem navedenog smanjilo iznos naknada Odlukom o naknadama članovima Gradskog vijeća Grada Šibenika i članovima radnih tijela Gradskog vijeća Grada Šibenika („Službeni glasnik Grada Šibenika”, broj 2/21). Pristojbe i naknade (AOP) bilježe povećanje od 265.701 kn zbog većih troškova poticajne naknade za smanjenje količine miješanog komunalnog otpada u odnosu na prethodnu godinu.
22. AOP 211 – Subvencije trgovačkim društvima u javnom sektoru – ostvarenje u 2020. godini se odnosi na usluge prijevoza brodom na lokalnim linijama.
23. AOP 216 – Subvencije trgovačkim društvima i zadrugama izvan javnog sektora – ostvarenje je za 4.606.841 kn veće zbog prethodno navedenih promjena na AOP-ima 172 i 183.
24. AOP 220 – Pomoći inozemnim vladama – ostvarenje je za 373.113 kn manje u odnosu na isto izvještajno razdoblje prošle godine, a odnosi se na prijenose sredstava partnerima u Crnu Goru i BiH od strane Tvrđave kulture u sklopu projekta Fortitude, a koja ovise o samoj dinamici provođenja projekta.
25. AOP 226 – Pomoći unutar općeg proračuna – ostvarenje je veće za 260.736 kn zbog sufinanciranja 15 % troškova nabave spremnika za odvojeno prikupljanje otpada, dok je razlika sufinancirana od strane Fonda za zaštitu okoliša i energetsku učinkovitost.
26. AOP 231 – Pomoći proračunskim korisnicima drugih proračuna su povećane za 461.971 kn u odnosu na isto razdoblje prethodne godine zbog troškova održavanja lokalnih izbora - sredstva doznačena Županijskom sudu u Šibeniku.
27. AOP 239 – Pomoći temeljem prijenosa EU sredstava – bilježe manje ostvarenje za 2.012.042 kn, zbog prijenosa sredstava partneru na projektu (Općina Klis) Fortress Reinvented pod Muzejom grada Šibenika, a sukladno odobrenom završnom izvještaju u 2020. godini..
28. AOP 259 – Tekuće donacije – bilježe povećanje za 294.952 kn najvećim dijelom zbog više doznačenih sredstava za djelovanje sportskih udruga.
29. AOP 263 – Kapitalne donacije – bilježe smanjenje za 780.590 kn jer su u 2020. godini sufinancirani radovi na produljenju zapadnog dijela luke Vrnaža.
30. AOP 268 – Kazne, penali i naknade štete su manje za 887.295 kn u odnosu na isto razdoblje prethodne godine, a radi se o naknadama štete pravnim i fizičkim osobama temeljem rješenja o ovrsi, sudskih presuda i izvansudskih nagodbi.
31. AOP 294 – Prihodi od prodaje materijalne imovine – prirodnih bogatstava su povećani za 3.076.898 kn zbog većeg ostvarenja prihoda od prodaje građevinskog zemljišta u vlasništvu Grada Šibenika u Industrijskoj zoni Podi.
32. AOP 306 – Prihodi od prodaje građevinskih objekata – ostvarenje je manje za 809.138 kn u odnosu na isto razdoblje prethodne godine zbog prodaje stana u vlasništvu Grada.
33. AOP 321 – ostvarenje u 2020. godini u iznosu od 17.260 kn se odnosi na prodaju službenih automobila Javne vatrogasne postrojbe i DV Smilje.
34. AOP 346 – Materijalna imovina – prirodna bogatstva – ostvarenje ove podskupine rashoda je veće za 2.771.704 kn zbog većih troškova naknada za deposedirana zemljišta i izvlaštenja.
35. AOP 350 – Nematerijalna imovina se povećala za 7.620.344 kn u odnosu na isto razdoblje prethodne godine zbog većih ulaganja u revitalizaciju tvrđave sv. Ivan radi prava korištenja, uređenja poučne staze Gvozdenovo – Kamenar te Projekta uređenja interijera Spomen sobe Brešan u sklopu Hrvatskog narodnog kazališta u Šibeniku.
36. AOP 358 – Građevinski objekti bilježe povećanje za 6.243.722 kn, a najvećim dijelom zbog troškova u sklopu Projekta izgradnje infrastrukture Industrijske zone Podi, izgradnje dječjeg vrtića Ljubica, uređenja ceste oko sv. Mare, uređenja dječjih i sportskih igrališta, rekonstrukcije i dogradnje nogostupa na području Šibenika, uređenja Ulice branitelja Domovinskog rata te izgradnje pješačko – biciklističke staze „Naš mir“.
37. AOP 363 – Postrojenja i oprema su ostvareni u većem iznosu za 17.251.734 kn zbog nabave opreme za potrebe videonadzora, nabave opreme u sklopu projekta Revitalizacije tvrđave sv. Ivan, opreme za potrebe uređenja dječjih i sportskih igrališta, nabava multimedijalne i video opreme od strane Tvrđave kulture Šibenik u sklopu projekta Kuća umjetnosti Arsen te nabava opreme za kazališnu djelatnost i potrebe MDF-a.
38. AOP 388 – Umjetnička, literarna i znanstvena djela – ostvarenje u iznosu od 261.999 kn se odnosi na dokumente prostornog uređenja koji su u prethodnoj godini bili evidentirani na podskupini 412 – nematerijalna imovina, odnosno na AOP-u 356.
39. AOP 421 – Povrat zajmova danih neprofitnim organizacijama, građanima i kućanstvima u tuzemstvu – ostvarenje je za 361.187 kn veće zbog veće otplate kredita za stanove POS-a na Meterizama.
40. AOP 436 – Povrat zajmova danih tuzemnim trgovačkim društvima izvan javnog sektora – ostvarenje u iznosu od 950.000,00 kn se odnosi na povrat zajma od strane Tef d.d. temeljem Ugovora o zajmu i sporazumu radi osiguranja novčane tražbine prijenosom vlasništva.
41. AOP 474 - Primici od prodaje dionica i udjela u glavnici trgovačkih društava izvan javnog sektora - ostvarenje u 2020. godini u iznosu od 751.000 kn se odnosi na primitak od prodaje dionica HNK Šibenik s.d.d. sukladno sklopljenom Ugovoru o prijenosu dionica.
42. AOP 484 – Primljeni krediti od kreditnih institucija u javnom sektoru – ostvarenje u ovom razdoblju se odnosi na primljeni kredit od strane HPB d.d. sukladno Ugovoru o dugoročnom kreditu iz 2020. godine.
43. AOP 501 – Primljeni zajmovi od državnog proračuna – ostvarenje u 2020. godini se odnosi na kratkoročni beskamatni zajam Ministarstva financija za odgodu poreza i prireza na dohodak i povrat poreza na dohodak po godišnjoj prijavi za 2019. godinu. Kako je zajam doznačen u iznosu od 11.440.833,40 kn, preostali neotplaćeni iznos od 8.832.321,88 kn se evidentirao kao primitak sukladno važećem Pravilniku o proračunskom računovodstvu i Uputama Ministarstva financija. U 2021. godini Grad Šibenik je ostvario pravo na beskamatni zajam po osnovi pada prihoda u odnosu na 2019. godinu u iznosu od 600.000,00 kn te su navedena sredstva doznačena od strane Ministarstva financija s rokom vraćanja od 3 godine.
44. AOP 544 – ostvarenje u 2020. godini u iznosu od 160.000,00 kn se odnosi na danu pozajmice Fortifikacije d.o.o. od strane Tvrđave kulture Šibenik.
45. AOP 583 – Dionice i udjeli u glavnici trgovačkih društava izvan javnog sektora - ostvarenje u 2020. godini se odnosi na troškove osnivačkog uloga društva Inkubator za nove tehnologije Trokut Šibenik d.o.o..
46. AOP 611 – Otplata glavnice primljenih zajmova od državnog proračuna – ostvarenje je veće za 7.581.130 kn zbog otplate kratkoročnog beskamatnog zajma Ministarstva financija iz 2020. godine te početka otplate zajma za II. fazu izgradnje centra Bikarac.

U obrascu PR-RAS se međusobno eliminiraju AOP (072) i AOP (242) u iznosu od 1.793.243 kn (prijenosi EU sredstava proračunskim korisnicima kao partnerima na projektima), te AOP (129) i AOP (235) u iznosu od 69.733.453 kn (financiranje redovne djelatnosti proračunskih korisnika).

Bilanca (Obrazac BIL)

1. AOP 001 – Imovina - Vrijednost aktive - Ukupna imovina (AOP 001) Grada Šibenika i svih proračunskih korisnika na dan 31.12.2021. iznosi 2.437.600.326 kn i u odnosu na prethodnu godinu je veća za 21.792.836 kn. Nefinancijska imovina čini 63,34% aktive, a ostalih 36,66% čini financijska imovina.
2. AOP 002 - Nefinancijska imovina - ukupna vrijednost nefinancijske imovine iznosi 1.544.027.774 kn i u odnosu na prethodnu godinu veće je vrijednosti za 24.710.066 kn.
3. AOP 003 – Neproizvedena dugotrajna imovina - u ukupnoj strukturi neproizvedene dugotrajne imovine (AOP 003) u vrijednosti od 144.016.387 kn bilježi se smanjenje od 15.174.576 kn u odnosu na stanje 1. siječnja 2021. godine. Najveća odstupanja se bilježe kod nematerijalne imovine (AOP 005) zbog preknjiženja ulaganja u tuđu imovinu - kapitalni projekt Revitalizacija tvrđave sv. Ivan na ulaganje u pripremu budući da projekt još nije realiziran. U strukturi ukupne nefinancijske imovine vrijednosno najveći udio zauzima proizvedena dugotrajna imovina (AOP 007) u vrijednosti od 1.303.919.603 kn, iako je smanjenje od 33.385.447 kn u odnosu na stanje 1. siječnja 2021. godine u većem dijelu zbog redovnoga godišnjeg ispravka vrijednosti.
4. AOP 021 – Uređaji, strojevi i oprema za ostale namjene – vrijednost je veća za 7.659.739 kn, a najvećim dijelom zbog prijenosa prava vlasništva spremnika za odvojeno prikupljanje otpada (plastike, papira i kartona) bez naknade sukladno sklopljenom Ugovoru s Fondom za zaštitu okoliša i energetsku učinkovitost te opreme za dječja igrališta (Meterize/ Ražine/ Vidici/ Vrpolje) te sportska igrališta (Zaton/ Miminac).
5. AOP 048 – Zalihe sitnog inventara i auto guma – odstupanje u vrijednosti 52.375 kn se odnosi na stavljanje na vrijednost sitnog inventara koji još nije u uporabi – projekt tvrđave sv. Ivana te ulaganje u projekt implementacije sustava video nadzora na javnim površinama.
6. AOP 052 – Građevinski objekti u pripremi - do najznačajnijih povećanja dolazi zbog ulaganja u pripremi u kapitalne projekte Grada Šibenika – Revitalizacija tvrđave sv. Ivan, Centar koralja Zlarin, Izgradnja DV Ljubica, Ulaganje u energetsku obnovu Hrvatskog narodnog kazališta u Šibeniku, projekt PZ Podi - Izgradnja prometnice s pripadajućom infrastrukturom – reklamni pano.
7. AOP 053 – postrojenja i oprema u pripremi -ostvarenje od 12.414.033 kn se odnosi na implementaciju sustava videonadzora na javnim površinama, opremu u sklopu projekta Revitalizacije tvrđave sv. Ivan i projekta Hrvatski centar koralja na Zlarinu te ulaganja u stalni postav Muzeja grada Šibenika.
8. AOP 054 – Prijevozna sredstva u pripremi – odstupanje u iznosu od 819.997 kn se odnosi na preknjiženje s uporabe na pripremu za nabavu midi busa u sklopu projekta Revitalizacije tvrđave sv. Ivan.
9. AOP 056 – Ostala nematerijalna proizvedena imovina u pripremi – odstupanje u iznosu 2.734.760 kn se odnosi na stavljanje u uporabu sve nematerijalne imovine čija realizacija nije završena do datuma 31. prosinca 2021. godine: geodetske podloge- geodetske snimke, idejni projekt za područje nekadašnje vojarne Ante Jonjić, projekti za izgradnju sportskih objekata (Sportsko-rekreacijska zona Jamnjak, Izgradnja teniskog centra na Šubićevcu, Rekonstrukcija vidikovca Smričnjak), projektna dokumentacija za vertikalni promet, projektna dokumentacija u sklopu projekta ITU – integrirana teritorijalna ulaganja (strategija razvoja urbanog područja grada Šibenika) te prostorni planovi uređenja grada Šibenika.
10. AOP 067 – Novac u banci kod tuzemnih poslovnih banaka – strukturno se odnosi na stanje novčanih sredstava redovnog računa te podračuna za EU projekte te za izdvojena sredstva u svrhu izvlaštenja zemljišta namjene nerazvrstane prometnice.
11. AOP 084 – zajmovi neprofitnim organizacijama, građanima i kućanstvima u tuzemstvu – sadrži za 713.150 kn manji saldo potraživanja u odnosu na prošlu godinu, a sukladno kvartalno doznačenim sredstvima APN-a od prodaje stanova sukladno Zakonu o društveno poticanoj stanogradnji.
12. AOP 092 – saldo potraživanja na datum 1. siječnja 2021. godine je ukupno iznosio 1.580.000 kn te je Grad Šibenik u 2021. godini postupio po Ugovoru o zajmu i sporazumu radi osiguranja novčane tražbine prijenosom vlasništva (KLASA: 940-01/18-01/01, URBROJ: 2182/01-06-19-1) i Sporazuma o uređenju međusobnih odnosa (KLASA: 940-01/18-01/01, URBROJ: 2182/01-06-19-2) od 17. veljače 2021. godine na način da se u zemljišne knjige upiše prijenos prava vlasništva nekretnine označene kao kat. čestica 685/40 Z.U. 3493 K.O. Šibenik, Tvornica, površine 97 m2 sukladno Elaboratu procjene tržišne vrijednosti nekretnina (zgrada) u vlasništvu poduzeća TEF d.d. od veljače 2018. godine, čime je saldo potraživanja po danoj pozajmici u iznosu od 950.000 kn na datum 30. lipnja 2021. godine sveden na nulu. Preostali iznos od 630.000 kn u 2021. godini se odnosi na dane pozajmice Fortifikacije d.o.o. od strane Tvrđave kulture Šibenik.
13. AOP 112 – Ispravak vrijednosti danih zajmova – ispravak vrijednosti se odnosi na ispravak vrijednosti zajma Fortifikacije d.o.o. od strane Tvrđave kulture Šibenik.
14. AOP 131 – Dionice i udjeli u glavnici trgovačkih društava u javnom sektoru – povećanje u iznosu 1.200 kn (nominalna vrijednost dionica HPB d.d.) je produkt preknjiženja po ekonomskoj klasifikaciji s razreda 1531 (Dionice i udjeli u glavnici tuzemnih kreditnih i ostalih financijskih institucija izvan javnog sektora - AOP 135) na razred 1512 (Dionice i udjeli u glavnici kreditnih institucija u javnom sektoru).
15. AOP 148 – Potraživanja za pomoći od izvanproračunskih korisnika – saldo potraživanja u iznosu 463.414 kn se odnosi na potraživanje prema Fondu za zaštitu okoliša i energetsku učinkovitost u svrhu refundacije opravdanih troškova po kapitalnom projektu Izgradnja biciklističke staze Naš mir.
16. AOP 155 – Potraživanja za prihode od prodaje proizvoda i robe te pruženih usluga i za povrat po protestiranim jamstvima – ostatak potraživanja po protestiranim jamstvima od HNK s.d.d. Šibenik u iznosu od 4.121.051,22 kn evidentiran je u 2021. godini sukladno Pravilniku o izmjenama i dopunama Pravilnika o proračunskom računovodstvu i Računskom planu (NN, br. 108/120) s podskupine 136 na podskupinu 166 te je prilagođen podatak u bilanci i za prethodnu godinu na navedenom AOP-u, a sukladno Okružnici Ministarstva financija (KLASA: 400-02 l2l-01/25, URBROJ: 513-05-03-21-5).
17. AOP 160 – Potraživanje od prodaje neproizvedene dugotrajne imovine - saldo u iznosu 59.000 kn se odnosi na nepodmireni iznos fizičke osobe za kupnju građevinskog zemljišta sukladno Ugovoru o kupoprodaji zemljišta.
18. AOP 168 – Kontinuirani rashodi budućih razdoblja – najznačajnije odstupanje u odnosu na prošlu godinu je najvećim dijelom zbog uključenih rashoda za zaposlene za Grad Šibenik za mjesec prosinac, a postupajući sukladno važećem Pravilniku o proračunskom računovodstvu i Računskom planu za evidentiranje trinaestog kontinuiranog rashoda.
19. AOP 172 – Obveze za zaposlene – odstupanje u iznosu od 2.550.239 kn se najvećim dijelom odnosi na evidentiranje trinaestog rashoda za zaposlenike Grada Šibenika za mjesec prosinac, te povećanja obveza kod škola zbog povećanja osnovice plaća zaposlenih u javnim službama.
20. AOP 173 – Obveze za materijalne rashode – odstupanje u iznosu od 4.722.616 kn u odnosu na prošlu godinu je najvećim dijelom za evidentiranje trinaestog kontinuiranog rashoda te za evidentiranje rashoda linijskog komunalnog prijevoza putnika koji su se u prethodnim godinama evidentirali na podskupini 235 - obveze za subvencije, a sukladno Okružnici Ministarstva (KLASA: 400-02/20-01729, URBROJ: 513-05-03-20-129. Značajnije povećanje kod proračunskih korisnika bilježi Tvrđava kulture Šibenik i to za troškove nabave produkcijske opreme na tvrđavama te usluge osiguranja koncerata na tvrđavama i Kući umjetnosti Arsen.
21. AOP 182 – Ostale tekuće obveze – saldo najvećim dijelom u odnosu na prošlu godinu odstupa zbog više uplaćenih jamčevina za ozbiljnost ponuda sukladno procedurama javne nabave, obveze za PDV po obračunu te obveze za naplaćene tuđe prihode (vodna naknada) koje su obračunate za mjesec prosinac, a isplate se vrše u siječnju 2022. godine.
22. AOP 183 - Obveze za nabavu nefinancijske imovine – odstupanje za 10.216.974 kn odnosi se najvećim dijelom za evidentiranje obveze za deposedirano zemljište te obveze po kapitalnom projektu Revitalizacija tvrđave sv. Ivan (refundacija prihvatljivih troškova ide kvartalno). Značajnije povećanje kod proračunskih korisnika bilježi Tvrđava kulture Šibenik i to za troškove opremanja Kuće umjetnosti Arsen namještajem i audiovizualnom opremom te za nabavu produkcijske opreme za sadržaje na Tvrđavi sv. Mihovila iz EU projekta Fortitude.
23. AOP 202 – Obveze za kredite od kreditnih institucija u javnom sektoru – Grad Šibenik je, sukladno Odluci Gradskog vijeća Grada Šibenika o zaduženju Grada Šibenika za kapitalne investicije i EU projekte (KLASA: 406-01/20-02708, URBROJ: 2182/01-06-20-13) od 31. srpnja 2020. godine te po dobivenoj suglasnosti Vlade RH za dugoročno zaduženje (KLASA: 022-03/20-04/426, URBROJ: 50301-05/31-20-2) od 30. studenog 2020. godine, sklopio 29. prosinca 2020. godine s Hrvatskom poštanskom bankom d.d., Zagreb Ugovor o dugoročnom kreditu broj 133/2020-DPVPJS (KLASA: 496-01720-02708, URBROJ: 2182/01-06-20-20) u iznosu 27.500.000,00 kn za financiranje kapitalnih projekata s rokom izvršenja kredita do 31. prosinca 2021. godine.
24. AOP 206 – Obveze za kredite od tuzemnih kreditnih institucija izvan javnog sektora – odnosi se na saldo obveza po odobrenom kreditu Zagrebačke banke d.d. čiji je saldo manji za 2.778.802 kn u odnosu na prošlu godinu zbog otplaćenih iznosa glavnice sukladno otplatnom planu te usklade prenesenog stanja iz prethodnih godina primjenom metode povijesnog tečaja.
25. AOP 211 – Obveze za zajmove od državnog proračuna – saldo se odnosi na obveze za kratkoročni beskamatni zajam po osnovi odgode poreza na dohodak od 1.704.936,80 kn, saldo obveza po dugoročnom zajmu za Bikarac I.faza od 7.505.175,38 kn temeljem otplaćenih iznosa glavnice sukladno otplatnom planu te usklade prenesenog stanja iz prethodnih godina primjenom metode povijesnog tečaja, saldo za otplaćene glavnice sukladno otplatnom planu od 17.745.000,00 kn i saldo po osnovi odobrenog beskamatnog zajma po osnovi pada prihoda od 600.000,00 kn.

U procesu konsolidacije međusobno se eliminiraju AOP-i (081) i (182) u iznosu od 87.068 kn za obveze proračunskih korisnika za povrat u proračun, te AOP (156) i AOP (182) za prihode proračunskih korisnika uplaćenih u proračun u iznosu od 5.963.572 kn.

Na pozicijama rezultata poslovanja ukupni manjak prihoda i primitaka za pokriće u sljedećem razdoblju iznosi 67.432.649,27 kn. U nastavku se daje pregled manjka/viška po svakom pojedinom korisniku:

* Grad Šibenik – manjak prihoda u iznosu od 64.238.083,95 kn;
* Javna vatrogasna postrojba grada Šibenika – manjak prihoda u iznosu od 9.562,55 kn;
* Dječji vrtić Šibenska Maslina – manjak prihoda u iznosu od 304.349,38 kn;
* Muzej grada Šibenika – manjak prihoda u iznosu od 220.999,64 kn;
* Knjižnica Juraj Šižgorić – manjak prihoda u iznosu od 92.744,99 kn;
* Hrvatsko narodno kazalište u Šibeniku – manjak prihoda u iznosu od 521.185,48 kn;
* Javna ustanova Športski objekti – manjak prihoda u iznosu od 1.602.932,39 kn;
* OŠ Juraj Šižgorić – manjak prihoda u iznosu od 216.420,67 kn;
* OŠ Faust Vrančić - manjak prihoda u iznosu od 217.259,53 kn;
* OŠ Tin Ujević – višak prihoda u iznosu od 89.067,47 kn;
* OŠ Juraj Dalmatinac - manjak prihoda u iznosu od 215.162,65 kn;
* OŠ Petar Krešimir IV - manjak prihoda u iznosu od 239.642,29 kn;
* OŠ Vidici - manjak prihoda u iznosu od 291.498,20 kn;
* OŠ Vrpolje - višak prihoda u iznosu od 32.298,34 kn;
* OŠ Brodarica – višak prihoda u iznosu od 73.815,81 kn;
* OŠ Meterize - višak prihoda u iznosu od 108.974,32 kn;
* Dječji vrtić Smilje - višak prihoda u iznosu od 206.978 kn;
* Galerija sv. Krševan - višak prihoda u iznosu od 2.481,92 kn;
* Tvrđava kulture Šibenik - višak prihoda u iznosu od 202.638,45kn;
* Centar za pružanje usluga u zajednici - višak prihoda u iznosu od 20.938,14 kn.

Izvještaj o rashodima prema funkcijskoj klasifikaciji (Obrazac RAS-funkcijski)

U obrascu RAS-funkcijski za razdoblje I-XII/2021. godine prikazani su ostvareni rashodi nastali u navedenom razdoblju po funkcijskoj klasifikaciji bez uključenih izdataka od financijske imovine i prijenosa proračunskim korisnicima iz nadležnog proračuna za financiranje redovne djelatnosti (podskupina 367) te prijenosa između proračunskih korisnika istog proračuna temeljem prijenosa EU sredstava (podskupina 369).

Izvještaj o promjenama u vrijednosti i obujmu imovine i obveza (Obrazac P-VRIO)

AOP 002 – Promjene u vrijednosti (revalorizacija) imovine - iskazano smanjenje se odnosi na povećanje ispravka vrijednosti isknjižene uredske opreme (radna stolica) u poslovnim knjigama Muzeja Grada Šibenika čije je stanje utvrđeno popisom imovine te na povećanje ispravka vrijednosti isknjižene uredske opreme u poslovnim knjigama Dječjeg vrtića Maslina.

AOP 018 – Promjene u obujmu imovine – iznos povećanja se odnosi na ustupljenu i novootkrivenu imovinu koja nije bila evidentirana u poslovnim knjigama Grada Šibenika, prijenos prava vlasništva spremnika za odvojeno prikupljanje otpada (plastike, papira i kartona) bez naknade na Grad Šibenik sukladno sklopljenom Ugovoru s Fondom za zaštitu okoliša i energetsku učinkovitost, novootkrivenu imovinu Muzeja grada Šibenika (djelo likovnog umjetnika - skulptura „Mediteranska medvjedica i mladunče“), darovanu knjižnu građu Ministarstva kulture Gradskoj knjižnici „Juraj Šižgorić“, te prijenos uredske opreme Osnovnoj školi Meterize od strane Grada Šibenika i Ministarstva znanosti i obrazovanja.

Smanjenje nefinancijske imovine se odnosi na darovanu opremu od strane Grada Šibenika Općoj bolnici Šibensko-kninske županije i Zavodu za javno zdravstvo Šibensko-kninske županije, otpise potraživanja te umanjenja komunalnog doprinosa i komunalne naknade zbog oslobođenja.

AOP 034 – Promjene u vrijednosti (revalorizacija) i obujmu obveza – iznos smanjenja se odnosi na otpis nenaplativih potraživanja i zastarjelih obveza koje je Hrvatsko narodno kazalište u Šibenik utvrdilo provođenjem godišnjem popisa imovine i obveza te otpis obveza Tvrđave kulture Šibenik sukladno Odluci Upravnog vijeća, a temeljem izvještaja inventarne komisije.

U procesu konsolidacije međusobno se eliminiraju prijenosi nefinancijske imovine između proračuna i proračunskih korisnika i to za prijenose kapitalnih ulaganja u osnovne škole, prijenose ulaganja u Tvrđavu sv. Mihovila i Kuću umjetnosti Arsen od strane Tvrđave kulture Šibenik te prijenos ulaganja u Brešanovu sobu od strane HNK u Šibeniku, a na Grad Šibenik.

Izvještaj o obvezama (Obveze)

U obrascu Obveze iskazano stanje obveza na kraju izvještajnog razdoblja (AOP 038) u iznosu od 142.494.345 kn najvećim dijelom se odnosi na nedospjele obveze po primljenim kreditima i zajmovima u iznosu od 60.750.123 kn, na obveze za materijalne rashode, obveze za nabavu nefinancijske imovine te ostale tekuće obveze. U dospjele međusobne obveze proračunskih korisnika (AOP 040) evidentirane su obveze za uplatu dijela prihoda od prodaje stanova u državni proračun u iznosu od 1.001.387 kn. U procesu konsolidacije eliminiraju se obveze proračuna za nepotrošene vlastite i namjenske prihode proračunskih korisnika uplaćene u proračun u iznosu od 5.963.572 kn te obveze proračunskih korisnika za povrat u proračun u iznosu od 87.068 kn. Nedospjele obveze za rashode poslovanja osim obveza po ispostavljenim fakturama uključuju i obveze za zaposlene (obračun plaća za mjesec prosinac) u iznosu od 9.020.223 kn koje se evidentiraju kao kontinuirani rashodi budućih razdoblja.

PROČELNIK

Slobodan Tolić, dipl.oec.

*Prilozi:*

1. *Sudski sporovi u tijeku;*
2. *Popis ugovornih odnosa - dani i primljeni instrumenti osiguranja*